שיחה:נ. סטרויה

message: הצבתי את התבנית "לשכתוב" מכיוון שבדומה לערך של מייק טייסון, ערך זה רצוף, ללא פסקאות, תוכן עניינים וכדומה. ערך זה צריך לעבור "ויקיזציה".טלי 23:31, 6 ביוני 2007 (IDT)
replies: text: במקרים כאלה לא שמים תבנית "לשכתוב", אלא לכל היותר "לעריכה". אין חובה לחלק את הערך לפרקים ושיהיה לו תוכן ענינים. אם את חושבת שצריך לעשות "ויקיזציה", אנא, עשי זאת, אך לשים תבנית זאת דרך להגיד לאחרים מה לעשות. זה שאין תוכן ענינים והערך רצוף יכול לראות כל מי שנכנס לתוך הערך ואינו זקוק לתבנית כדי שתזכיר לו זאת. בברכה. ליש 23:38, 6 ביוני 2007 (IDT)
replies: text: :גם אם לא צריך לחלק לפרקים, רצוי מאוד שלא תהיינה פסקאות באורך של 30 שורות (וזה ברזולוציה גבוהה). חוצמזה, הכתיבה ילדותית ולא נייטרלית (וכל זה הערות של מביט מהצד). ‏DGtal‏ 00:14, 7 ביוני 2007 (IDT)
replies: text: ::אני מבקש למתן את הביקורת: הכתיבה איננה ילדותית, אך עדיין חלקים בה, כדוגמת "הם תכננו סרט, סרט עם סיפור אנושי של אנשים פשוטים ..." או "הצמד הצליח מאוד לשמחת שתי המשפחות" פשוט לא כתובים בסגנון אנציקלופדי. ‏DGtal‏ 01:51, 7 ביוני 2007 (IDT)
replies: text: :::אני תומכת בדבריו של DGtal, ולכן אם לא לשים תבנית "שכתוב" אז "עריכה". בגלל זה לקחתי את הערך של מייק טייסון כדוגמה. גם שם אין פסקאות והכתיבה אינה מתאימה לערך אנציקלופדי טלי 13:36, 7 ביוני 2007 (IDT)

message: אני מבקש לקיים את הדיון בערך כאן. אילו השמטות שעשיתי מהוות מידע חשוב? קומולוס • שיחה 20:29, 8 ביוני 2007 (IDT)
replies: text: לא כך מנהלים דיון על מחיקת תוכן. תשיב את מה שמחקת ותעלה לדיון את מה שאתה רוצה למחוק תוך הנמקת המעשה. בברכה. ליש 20:32, 8 ביוני 2007 (IDT)
replies: text: :אני חולק עליך. ויקיפדיה:היו נועזים בעריכת ערכים. אם אתה חושב שיהיה קל יותר לשפר את הערך מהנקודה שלפני העריכה שלי אתה יכול כמובן לשחזר אותה, אבל אני חושב שתסכים שהניסוחים שהסרתי לא היו כתיבה אנציקלופדית. קומולוס • שיחה 20:49, 8 ביוני 2007 (IDT)
replies: text: ::לא, אינני מסכים איתך ואינני רואה בך מורה דרך לכתיבה אנציקלופדית. יש בוויקיפדיה כמה כותבים החושבים בטעות שכתיבה אנציקלופדית צריכה להיות יבשה, בשפה מרוששת, תוך שימוש באוצר מילים מצומצם וחדגווני - אני לא נמנה ביניהם. אמנם אני לא כתבתי כל כך הרבה ערכים כמו אלמוג למשל (קרוב ל-800 ערכים), אך תוך כדי כתיבת יותר מ-500 ערכים רכשתי ניסיון מסוים. אומרים שמבקר ספרות הרבה פעמים הוא אדם שרצה להיות סופר ולא הצליח בכך. אתה מביא לזכותך את הדף "היו נועזים בעריכת ערכים" ואני מפנה אותך לדף זה כדי שתקרא מה כתוב בו בפרק "אזהרה חשובה" ואיזה מנגנון מוצע שם לשם מחיקת משפטים. לנועזות נדרשים כש:"אם אחרים כתבו ערך או קצרמר גרוע או הומוריסטי או שטויות גמורות, אל תדאגו לרגשותיהם. תקנו אותו, הוסיפו לו, ואם חבל על הזמן, פשוט החליפו אותו בכתיבה מצוינת (והעבירו את מה שמחקתם לבדיחות גרועות ושטויות אחרות שנמחקו או לדף השיחה המתאים). זה טבעו של ויקי." האם אתה טוען שזה המקרה? בברכה. ליש 21:25, 8 ביוני 2007 (IDT)

text: :אני טוען שהערך במצבו הקודם היה גרוע, כן. אי אפשר היה להבין למשל מהי "המועצה" בתאור מקום הולדתו.  
קטעים כמו: 
"בניסיון השלישי, לאחר שעבר בהצלחה רבה את המבחנים, כשנשאל בוועדת הקבלה על שמו, נזעק אחד מחברי הוועדה, השחקן סוראנו N. Soreanu וענה במקומו: "ניקולאה, שמו כשמי, ניקולאה". כך דילג על השם הזר שהסגיר את מוצאו וסטרואה התקבל"
לא ברור מדוע שמו היה זר (האם סטרואה אינו שם רומני טיפוסי? הקורא אינו יודע זאת). מדוע "נזעק" חבר הועדה הנכבד? האם היה יהודי בעצמו? האם הכיר את סטרואה? 
במשפט תקין לא תופיע, ככלל, אותה מילה פעמיים. זה סימן לכתיבה מרושלת. קטע לדוגמא מתוך גרסתך של הערך:
" השניים הרוויחו הרבה כסף, אך חלמו להמשיך בהצלחתם. הם תכננו סרט, סרט עם סיפור אנושי של אנשים פשוטים בתקופה בה יתר הסרטים עסקו ברוזנים ונסיכים."
האם "הרוויחו הרבה כסף" עמד בסתירה ל"חלמו להמשיך בהצלחתם"? אם לא, מדוע השימוש במלה "אך"?
היו עוד בעיות רבות בטקסט, אבל אין לי פנאי כרגע להסביר כל שינוי שעשיתי. עבור על ההבדלים, ואמור לי אם אינך מזהה שיפור ברמת הכתיבה. לגבי טענתך העקרונית - טקסט באנציקלופדיה צריך להיות כתוב בשפה פורמלית, ולהעביר את מירב האינפורמציה הרלוונטית והעובדתית במינימום מילים תוך שמירה על הבהירות וקלות ההבנה. אין דרך אחרת לכתוב אנציקלופדיה. איני יכול לענות למי שטוען כי זו "כתיבה יבשה, בשפה מרוששת, תוך שימוש באוצר מילים מצומצם וחדגווני", אוכל רק להפנות אותו לכתיבת רומנים. קומולוס • שיחה 23:03, 8 ביוני 2007 (IDT)
thread_title: בעיות בערך

message: מספר בקשות:
* לגבי מקום הלידה. מה זה "מועצה"? 
* לגבי סיפור קבלתו של סטרואה לקונסרבטוריון - לא ברורה חשיבות הסיפור. מדוע "נזעק" חבר הועדה? מה היה המניע שלו לסייע לנשוא הערך?
* לא כתוב בערך בשום מקום כיצד ארע שנשוא הערך נפטר בתל אביב. אני מניח שעלה לארץ, אך רצוי לציין זאת במפורש. 
בברכה, קומולוס • שיחה 16:09, 9 ביוני 2007 (IDT)
replies: text: שלום, בן,
*"מועצה" כמקובל בארץ לגבי מועצות מקומיות ואיזוריות. השם דרוש כי הוא מקור שם העט של האח.
*חבר הוועדה רצה לעזור למועמד מוכשר לעבור בהצלחה למרות היותו יהודי. הסיפור ממחיש את האווירה האנטישמית, אף שלא כולם נוגעו בכך. סטרואה אינו שם שכיח ברומניה ו"נכט" זה שם גרמני שיכול להסגיר מוצא יהודי. אלה מסקנותי מהטקסט ולא ידיעות, לכן לא כתבתי אותן בגוף הערך.
*אינני יודע דבר על קורותיו של סטרואה לאחר מלחמת העולם השנייה מעבר למה שכבר כתבתי בטקסט. אם אגלה בהמשך, אשלים ואשמח אם יהיה מי שיקדים אותי בכך.

text: בברכה. ליש 16:21, 9 ביוני 2007 (IDT)

text: אוקי.
* אפשר לשנות ל"מועצה מקומית", אם כך? האם יש תרגום מקובל לתיאור יחידת שלטון מקומי כזו ברומניה של אותה תקופה?
* במקרה כזה, לא הייתי משתמש במילה "נזעק". אפשר לכתוב משהו יותר נייטרלי כמו - אחד מחברי הועדה סייע לסטרואה להסוות את מוצאו היהודי שהיה ניכר בשמו, נכט, שלא היה שם רומני אופייני אלא שם גרמני. בכל מקרה, העניין הזה דורש הסבר, או לחילופין הסרה מן הערך. לא רצוי לכתוב דברים שעל הקורא להתאמץ כדי לפענח אותם.
קומולוס • שיחה 16:33, 9 ביוני 2007 (IDT)

text: אינני רוצה לשנות למועצה מקומית, כי זה לא תרגום מדויק. מועצה מקומית או איזורית בישראל זה דבר מוגדר, הקיצור "מועצה", פחות מוגדר ומקובל בעברית (מועצת גזר, הלכתי לסדר דברים במועצה וכדומה).
replies: text: :נזעק מתאר בצורה מדויקת את המצב: סטרואה נכשל כבר בשני ניסיונות להתקבל (אולי אותו חבר השתתף באחת מהוועדות שדחו אותו) וחבר הוועדה, היודע שמרגע שיגיד את שמו הגרמני יתר חברי הוועדה יפסלו אותו, נזעק להקדים את סטרואה בתשובתו. לא נורא אם מי שלא מכיר את ההווי של התקופה והמקום יצטרך להתאמץ מעט, לקרוא את דף השיחה או להרחיק ולקרוא ערכים כמו יהדות בוקרשט או שואת יהודי רומניה. לאחר מכן רק יצא נשכר ובעל ידע רב יותר. אתה מכל מקום, על ידי הצגת השאלות וקבלת התשובות, יצרת בדף השיחה את המענה הדרוש לנבוכים. בברכה. ליש 16:51, 9 ביוני 2007 (IDT)

text: אני לא מסכים. המידע הטוב ביותר הזמין לכותבי הערך (אתה ואני) צריך להיות זמין גם לקורא הלא ויקיפד, בלי שיאלץ לנבור בדף השיחה. כיוון שאתה בקיא באווירת התקופה, אני מבקש שתמצא ניסוח שיכניס את המידע הזה לפסקה המתארת את תהליך הקבלה לקונסבטוריון. קומולוס • שיחה 16:58, 9 ביוני 2007 (IDT)
thread_title:  לאריה 

message: יש כאן מצב שלא נתקלתי בדומה לו בויקיפדיה של כתיבת השם גם בתעתיק לעברית וגם ברומנית. אני מציע לבחור באחד מהשניים. לדעתי, במידה והתעתיק אכן נכון, אפשר להסתפק בכך שהמקור הרומני יופיע בהערת שוליים. קומולוס • שיחה 11:21, 6 ביולי 2007 (IDT)
replies: text: התעתיק העברי הוא הנכון האפשרי בשפה העברית, אך אינו נותן תשובה מדויקת לדרך הביטוי של השמות הרומניים והתעתיק הרומני משלים זאת עבור היודעים לקרוא רומנית. בברכה. ליש 11:40, 6 ביולי 2007 (IDT)
replies: text: :זה לא אסתטי. שים לב שלא הצעתי למחוק את הכתיב הרומני, אלא להעביר אותו להערות שוליים. זה מקובל עליך? קומולוס • שיחה 11:49, 6 ביולי 2007 (IDT)
replies: text: ::תראה לי למה כוונתך. בברכה. ליש 11:59, 6 ביולי 2007 (IDT)
replies: text: :::תסתכל בערך. העברתי להערות שוליים. קומולוס • שיחה 13:05, 7 ביולי 2007 (IDT)
replies: text: ::::בסדר. אני לא מאושר, אבל לא אתווכח על כך. בברכה. ליש 14:50, 7 ביולי 2007 (IDT)
thread_title: העברת הכתיב הרומני המקורי להערות שוליים

message: מה הכוונה "נולד במשפחתו של בנימין בויום נכט"? היה בנו? בנימין הנ"ל היה איש מפורסם וידוע וניקולאה היה קרוב משפחתו? זה יכול להתפרש ביותר ממובן אחד וחשוב לדייק. דורית 23:54, 16 באפריל 2008 (IDT)
thread_title: למה הכוונה?

message: השחקן היה מוכר תמיד כנ.סטרואה ועדיף היה למעשה  להעביר את הערך 
לנ. סטרואה מפני שמעולם לא היה מוכר  כ"ניקולאה סטרואה", למרות שאולי כך היה רשום בתעודת זהות.   
לא בכדי הוא מופיע תחת  השם  הזה N.Stroe באתר  IMDb . 
Ewan2 - שיחה 06:40, 18 ביוני 2008 (IDT)
replies: text: :בנו באתר שלו כותב את שם אביו בעברית ו,לדעתי, בצדק, "נ. סטרויה".ראה כאן.
ואכן התעתיק הנכון יותר של השם Stroe לעברית הוא סטרויה.
ראה גם דפי השיחה של שמות כמו ניקולאיה טיטולסקו,ניקולאיה לאביש וכו'.
Ewan2 - שיחה 23:52, 15 במאי 2011 (IDT)
thread_title: הערה בקשר לשם